**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL MOKESČIO UŽ UGDYMĄ PLUNGĖS SPORTO IR REKREACIJOS CENTRE MOKĖJIMO IR PANAUDOJIMO TVARKOS APRAŠO patvirtinimo**

2022 m. gruodžio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 18 straipsnio 1 dalimi, Lietuvos Respublikos Vyriausybės 1999 m. gruodžio 31 d. nutarimu Nr. 1526 „Dėl mokesčio už vaikų papildomą ugdymą“, Plungės rajono savivaldybės taryba nusprendžia:

1. Patvirtinti Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašą (pridedama).

2. Pripažinti netekusiu galios Plungės rajono savivaldybės tarybos 2019 m. rugsėjo 26 d. sprendimą Nr. T1-208 „Dėl Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašo patvirtinimo“.

3. Nustatyti, kad sprendimas įsigalioja nuo 2023 m. sausio 2 d.

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Protokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Administracijos patarėjas Dalius Pečiulis

Projektą rengė Švietimo ir sporto skyriaus vyr. specialistė Julija Čiuželienė

PATVIRTINTA

Plungės rajono savivaldybės

tarybos 2022 m. gruodžio 22 d.

sprendimu Nr. T1-

**MOKESČIO UŽ UGDYMĄ PLUNGĖS SPORTO IR REKREACIJOS CENTRE MOKĖJIMO IR PANAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašas (toliau – Aprašas) reglamentuoja mokesčio mokėjimo, atleidimo nuo jo, lėšų apskaitymo ar grąžinimo, surinktų lėšų panaudojimo Plungės sporto ir rekreacijos centre (toliau – Centras) tvarką.

2. Mokesčio už ugdymą dydis Centre nustatomas ir patvirtinamas Plungės rajono savivaldybės tarybos sprendimu.

**II SKYRIUS**

**MOKESČIO MOKĖJIMO TVARKA IR TERMINAI**

3. Savivaldybės tarybos patvirtintas mokestis yra fiksuotas ir mokamas kiekvieną mėnesį.

4. Pranešimas apie mokamą mokestį atsiunčiamas į Neformaliojo ugdymo sutartyje tėvų (globėjų) nurodytą elektroninį paštą.

5. Mokestis turi būti sumokėtas iki pranešime nurodytos dienos pervedimu į specialiųjų lėšų sąskaitą LT944010043000497653.

6. Tėvų pageidavimu, mokestis už ugdymą gali būti sumokėtas iš anksto už kelis mėnesius, pusmetį ar už visus mokslo metus.

7.Jei mokestis sumokėtas, o ugdytinis dėl pateisinamų priežasčių nelankė užsiėmimų, sumokėtos įmokos perkeliamos į ateinantį laikotarpį.

8. Mokestis nemokamas:

8.1. trenerio atostogų metu ir už poilsio dienas, kurios pridedamos prie kasmetinių atostogų, kurių dalis ne trumpesnė nei 12 (dvylika) darbo dienų;

8.2. ugdytinio ligos metu, jam sergant ilgiau nei mėnesį laiko ir pristačius tėvų (globėjų) prašymą atleisti nuo mokesčio ligos laikotarpiui;

8.3. prašymą privaloma pristatyti Centro administracijai ne vėliau kaip per 5 (penkias) darbo dienas po ligos. Prašymą pristačius vėliau, nuo mokesčio neatleidžiama.

9. Ugdytinio, kurio įsiskolinimas už ugdymą yra didesnis kaip už 2 (du) mėnesius, tėvai (globėjai):

9.1. įspėjami trumpąją žinute (SMS) žinute su prašymu per 7 (septynias) darbo dienas sumokėti skolą;

9.2. per nurodytą terminą negavus įmokos, įspėjami registruotu laišku su reikalavimu per 5 (penkias) darbo dienas likviduoti įsiskolinimą.

10. Po raštiško įspėjimo per nurodytą terminą nesumokėjus mokesčio ir/arba ugdytiniui turint įsiskolinimų daugiau kaip už 3 (tris) mėnesius, direktoriaus įsakymu ugdytinis gali būti šalinamas iš Centro, pareikalaujant sumokėti įsiskolinimą įstatymų nustatyta tvarka.

**III SKYRIUS**

**MOKESČIO LENGVATŲ TAIKYMAS**

11. Nuo mokesčio už ugdymą gali būti atleidžiami:

11.1. Lietuvos jaunių**,** jaunimo pirmenybių, čempionatų, sporto žaidynių čempionai ir prizininkai – vienerius metus nuo prašymo pateikimo dienos;

11.2. Lietuvos Respublikos rinktinių nariai **–** sportininkai, kurie Lietuvos rinktinės sudėtyje dalyvavo tarptautinėse jaunučių, jaunių, jaunimo ar suaugusiųjų varžybose, kurios yra įtrauktos į tarptautinės sporto šakos federacijos kalendorių – vienerius metus nuo prašymo pateikimo dienos;

11.3. našlaičiai – visam laikui;

11.4. vaikai iš socialiai remtinų šeimų – pateiktoje pažymoje nurodytam laikotarpiui;

11.5. vaikas auga šeimoje, kuriai teikiamos socialinės priežiūros paslaugos (pateikus socialinių paslaugų tarybos pažymą).

11.6. globojami (rūpinami) vaikai – vienerius mokslo metus, gavus tai patvirtinantį raštą;

11.7. Centro auklėtiniai – absolventai – nuo liepos 1 dienos iki rugpjūčio 31 d.;

11.8. kitais nenumatytais atvejais – Centro tarybos sprendimu ir direktoriaus įsakymu.

12. Jei Centrą lanko trys ar daugiau tos pačios šeimos vaikų, mokestis trečiam ir paskesniam vaikams mažinamas 50% (vienerius mokslo metus). Nuo tos dienos, kai vienas vaikas nustoja lankyti Centrą, kiti moka visą nustatytą mokestį (100 %).

13. Socialiai remtinų šeimų vaikų, globojamų vaikų, vaikų iš socialinės rizikos šeimų ir iš šeimų, kurių du ir daugiau vaikų lanko Plungės sporto ir rekreacijos centrą, bei našlaičių mokestį už ugdymą kompensuoti iš Plungės rajono savivaldybės biudžeto lėšų.

**IV SKYRIUS**

**DOKUMENTŲ PATEIKIMAS**

14.Dėl atleidimo nuo mokesčio ar jo sumažinimo tėvai (globėjai) iki rugsėjo 15 dienos arba, tik ugdytiniui pradėjus lankyti Centrą, per 5 (penkias) darbo dienas turi pateikti šiuos dokumentus:

14.1. prašymą;

14.2. vieną iš žemiau išvardytų dokumentų:

14.2.1. pažymą apie šeimos sudėtį;

14.2.2. pažymą iš Socialinės paramos skyriaus;

14.2.3. Vaiko teisių apsaugos skyriaus pažymą, jog vaikas gali būti atleistas nuo mokesčio;

14.2.4. mirties liudijimo kopiją, jei vienas iš tėvų yra miręs;

14.2.5. auklėtinio ligos atveju tėvų prašymą – ne vėliau kaip per 5 (penkias) darbo dienas po ligos.

15. Ugdytiniai pagal šio Aprašo 11.1 ir 11.2 papunkčių nuostatas atleidžiami nuo mokesčio trenerio prašymu, pateikę dokumentus patvirtinančius pasiektus rezultatus ir/ar atstovavimą Lietuvos rinktinę.

16. Laiku nepateikus informacijos ir reikiamų dokumentų, mokestis skaičiuojamas bendra tvarka, išskyrus atvejus, kai socialinė pašalpa yra paskirta už praėjusį laikotarpį.

**V SKYRIUS**

**MOKESČIO GRĄŽINIMAS**

17. Mokestis už ugdymą ugdytiniui grąžinamas, jei mokslo metais programa nevykdoma.

18. Mokesčio už teikiamą ugdymą grąžinimas įforminamas Centro direktoriaus įsakymu.

19. Tėvams (globėjams) nepateikus prašymų dėl permokų grąžinimo iki mokslo metų pabaigos, jos lieka Centro reikmėms.

**VI SKYRIUS**

**MOKESČIO PANAUDOJIMO TVARKA**

20. Surinktos lėšos apskaitomos kaip pajamų lėšos ir naudojamos sporto šakoms vystyti bei Centro bendriems poreikiams tenkinti pagal Centro tarybos pasiūlytą ir direktoriaus patvirtintą tvarką.

**VII SKYRIUS**

**BAIGIAMOSIOS NUOSTATOS**

21. Tėvai (globėjai) atsako už Centrui pateiktų dokumentų teisingumą.

22. Mokesčio mokėjimo kontrolę, tėvų informavimą dėl įsiskolinimų, mokinių (sportininkų), laiku nesumokėjusių mokesčio, teikimą išbraukti iš grupių sąrašų Centro direktoriui vykdo Centro darbuotojas, atsakingas už mokesčio surinkimą*.* Už galutinį lėšų surinkimą atsakingas Centro direktorius.

23. Darbuotojas, atsakingas už mokesčio surinkimą, nuolat teikia informaciją treneriams – sporto mokytojams apie laiku nesumokėjusius mokesčio mokinius. Treneriai – sporto mokytojai, susidarius įsiskolinimui daugiau kaip už 1 (vieną) mėnesį, jiems priimtinu būdu informuoja tėvus (globėjus).

24. Už ugdytinių užsiėmimų lankomumo apskaitą, tėvų (globėjų) ir Administracijos informavimą apie pasikeitimus grupėse yra atsakingi grupių treneriai – sporto mokytojai.

25. Tvarkos aprašas skelbiamas Plungės rajono savivaldybės ir Centro interneto svetainėse.

26. Tvarkos aprašas gali būti keičiamas, pildomas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL MOKESČIO UŽ UGDYMĄ PLUNGĖS SPORTO IR REKREACIJOS CENTRE MOKĖJIMO IR PANAUDOJIMO TVARKOS APRAŠO PATVIRTINIMO“**

2022 m. gruodžio 2 d.

Plungė

**1. Parengto teisės akto projekto tikslai, uždaviniai, problemos esmė.** Patvirtinti Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašą (toliau – Aprašas).

**2. Kaip šiuo metu yra sprendžiami projekte aptarti klausimai.** Atsižvelgiant į Plungės sporto ir rekreacijos 2022 m. lapkričio 30 d. prašymą Nr. S-342, kuriame prašoma nuo 2023 m. sausio 2 d. pakeisti Aprašą, buvo parengtas sprendimo projektas.

Aprašas papildytas projekte nurodytu 4 punktu, kadangi pranešimas apie mokamą mokestį atsiunčiamas į Neformaliojo ugdymo sutartyje tėvų (globėjų) nurodytą elektroninį paštą. Papildytas 11.2 Aprašo projekto papunktis, įrašant jaunučius. Taip pat Aprašas papildytas 11.3 papunkčiu, kuris nurodo, kad nuo mokesčio visam laikui atleidžiami našlaičiai.

Nebelieka galimybės mokestį sumokėti UAB „Perlo paslaugos“ terminaluose.

**3. Kodėl būtina priimti sprendimą, kokių pozityvių rezultatų laukiama.** Plungės sporto ir rekreacijos centre mokestis už ugdymą bus mokamas vadovaujantis naujos redakcijos Aprašu.

**4. Siūlomos teisinio reguliavimo nuostatos.** Patvirtinus šį sprendimą bus reglamentuota Mokesčio už ugdymą Plungės sporto ir rekreacijos centre mokėjimo ir panaudojimo tvarka.

**5. Pateikti skaičiavimus, išlaidų sąmatas, nurodyti finansavimo šaltinius.** Lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiu galios Plungės rajono savivaldybės tarybos 2019 m. rugsėjo 26 d. sprendimą Nr. T1-208 „Dėl Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašo patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Vertinimas atliekamas vadovaujantis LR korupcijos prevencijos įstatymo 8 straipsnio 1 dalies 18 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.** Plungės sporto ir rekreacijos centro ir Švietimo ir sporto skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės sporto ir rekreacijos centrui ir Švietimo ir sporto skyriui.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus reglamentuota Mokesčio už ugdymą Plungės sporto ir rekreacijos centre mokėjimo ir panaudojimo tvarka* | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėja

Švietimo ir sporto skyriaus vyr. specialistė Julija Čiuželienė