**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 M. spalio 27 D. SPRENDIMO NR. T1-215 „DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRO pedagoginių PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, DIDŽIAUSIO LEISTINO SKAIČIAUS 2022–2023 MOKSLO METAMS patvirtinimo**“ **pakeitimo**

2022 m. gruodžio 22 d. Nr. T1-

Plungė

Plungės rajono savivaldybės taryba nusprendžia:

1. Pakeisti Plungės rajono savivaldybės tarybos 2022 m. spalio 27 d. sprendimo Nr. T1-215 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2022–2023 mokslo metams patvirtinimo“priedo:

1.1. 1.1 papunkčio „Plungės rajono švietimo įstaigų didžiausias leistinas pedagoginių pareigybių bei nepedagoginių pareigybių, finansuojamų iš mokymo lėšų, skaičius“ 1 eilutę (Eil. Nr. 1), 11 eilutę (Eil. Nr. 11), 12 eilutę (Eil. Nr. 12), 15 eilutę (Eil. Nr. 15) ir išdėstyti jas nauja redakcija (pridedama).

1.2. 1.2 ir 1.3 papunkčius ir išdėstyti juos nauja redakcija.

2. Nustatyti, kad sprendimas įsigalioja 2023 m. sausio 1 d.

Savivaldybės meras

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Protokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Sprendimo projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 M. spalio 27 D. SPRENDIMO NR. T1-215 „DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRO pedagoginių PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, DIDŽIAUSIO LEISTINO SKAIČIAUS 2022–2023 MOKSLO METAMS patvirtinimo“ pakeitimo“**

2022 m. gruodžio 7 d.

Plungė

**1. Parengto teisės akto projekto tikslai, uždaviniai, problemos esmė.**

2022 m. gruodžio 5 d. gautas Plungės lopšelio-darželio „Vyturėlis“ raštas Nr. D2-92 „Dėl mokytojų padėjėjų etatų“, kuriame prašoma 2 vaikams Didvyčių skyriuje, turintiems specialiųjų poreikių, skirti 2 mokytojo padėjėjo etatus.

2022 m. gruodžio 7 d. gautas Plungės A.Jucio progimnazijos raštas Nr. 2-218 „Dėl mokytojo padėjėjo skyrimo“, kuriame prašoma spec. poreikių turintiems vaikams skirti 1,75 mokytojo padėjėjo etatus.

2022 m. lapkričio 24 d. pradėjo veikti Plungės lopšelio-darželio „Raudonkepuraitė“ skyrius „Vėrinėlis“ (2 grupės) ir šiuo sprendimu reikia patvirtinti 0,25 skyriaus vedėjo etato.

Plungės lopšeliui-darželiui „Pasaka“ neteisingai buvo paskaičiuotas auklėtojų etatų skaičius.

Plungės sporto ir reakcijos centrui didinamas 1,3 trenerių etatų skaičius ryšium atsižvelgiant į sportinio ugdymo rekomendacijas, reikalinga padidinti maksimalų etatų skaičių, kad užtikrinti kuo kokybiškesnes ugdymo sąlygas. Siūloma etatų skaičių didinti palaipsniui, kasmet, remiantis sportinio ugdymo rekomendacijų nuostatomis.

Bus atskirti trenerių, kurie atsakingi už ugdymo programos įgyvendinimą bei trenerių, atsakingų už baseino organizuojamas veiklas, etatų skaičiai.

PSPC etatų skaičius išskaidomas pagal grupes.

Plungės rajono savivaldybės tarybos sprendimo etatų lyginamasis variantas pridedamas.

**2. Kaip šiuo metu yra sprendžiami projekte aptarti klausimai.**

Šiuo metu Plungės lopšelis-darželis „Vyturėlis“ turi 7 mokytojų padėjėjų etatus, A.Jucio progimnazija – 8,5.

Buvusioje Plungės vyskupo Motiejaus Valančiaus pradinėje mokykloje atidarytos lopšelio-darželio „Raudonkepuraitė“ skyriaus „Vėrinėlis“ 2 grupės. Reikalinga skirti 0,25 skyriaus vedėjo etato. Tokius skyrių vedėjų etatus turi lopšeliai-darželiai „Nykštukas“ (0,25 etato Kantaučių skyrius) ir „Vyturėlis“ (0,5 etato Prūsalių skyrius ir 0,25 etato Didvyčių skyrius).

Šiuo metu pagal patvirtintus normatyvus, ikimokyklinio ugdymo grupei, dirbančiai 10,5 val./d., skiriama 1,65 auklėtojos etato, specialiojo ugdymo grupei – 2,2 etato. Plungės lopšeliui-darželiui „Pasaka“ reikia padidinti 0,3 auklėtojų etato.

SRC treneriai turi 16,05 etatų skaičių, iš jų 2,6 etato skaičius baseino organizuojamoms veikloms.

**3. Kodėl būtina priimti sprendimą, kokių pozityvių rezultatų laukiama.**

Bus teikiama pagalba specialiųjų poreikių mokiniams, SRC užimta daugiau vaikų. Bus aiškesnis etatų paskirstymas SRC bei PSPC.

**4. Siūlomos teisinio reguliavimo nuostatos.**

Bus patvirtinti papildomi 2 mokytojų padėjėjų, 0,25 skyriaus vedėjo, 1,3 trenerių, 0,3 auklėtojų etatai.

**5. Pateikti skaičiavimus, išlaidų sąmatas, nurodyti finansavimo šaltinius.**

Mokytojų padėjėjų etatams 2 mėn. papildomai reikės 43,3tūkst. Eur Mokymo lėšų.

Papildomai lopšelio-darželio „Raudonkepuraitė“ skyriaus „Vėrinėlis“ vedėjo 0,25 etatui 2023 m. reikės 3,9 tūkst. Eur SB lėšų bei 3,9 tūkst. Eur Mokymo lėšų.

Auklėtojų 0,3 etatui metams reikalinga 6,7 tūkst. Eur (4,3 tūkst. Eur ML ir 2,4 tūkst. Eur SB).

Trenerių etatams finansuoti reikės 31,2 tūkst. Eur Savivaldybės biudžeto lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Reikia pakeisti Plungės rajono savivaldybės tarybos 2022 m. spalio 27 d. sprendimo Nr. T1-215 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2022–2023 mokslo metams patvirtinimo“ 1.1 papunkčio „Plungės rajono švietimo įstaigų didžiausias leistinas pedagoginių pareigybių bei nepedagoginių pareigybių, finansuojamų iš mokymo lėšų, skaičius 1 eilutę (Eil. Nr. 1), 11 eilutę (Eil. Nr. 11), 12 eilutę (Eil. Nr. 12), 15 eilutę (Eil. Nr. 15)bei priedo 1.2 ir 1.3 papunkčius.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimui tikimybės nėra. Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.**

Sprendimo projektas parengtasŠvietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės lopšeliams-darželiams „Raudonkepuraitė“, „Pasaka“, „Vyturėlis“, Plungės sporto ir rekreacijos centrui, Plungės paslaugų ir švietimo pagalbos centrui, Plungės A. Jucio progimnazijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* | *Bus užtikrinamas vaikų sportinis užimtumas bei suteikiama priežiūra spec. poreikių turintiems vaikams* |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė